Diari Oficial de la Generalitat Valenciana


Sumari del DOGV 6238, del 01-04-2010 (2010/3158)

RESOLUCIÓ d'11 de març de 2010, de la consellera de Turisme i presidenta de l'Agència Valenciana del Turisme, per la qual es publiquen les línies pressupostàries i imports globals màxims de la convocatòria d'ajudes dirigida a les entitats locals de la Comunitat Valenciana per a l'any 2010.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6238

Data del DOGV
:   01-04-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/3158


Data del document
:   11-03-2010

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública
    * regió turística
    * suport econòmic
    * infraestructura turística
    * administració local
    * turisme rural

RESOLUCIÓ d'11 de març de 2010, de la consellera de Turisme i presidenta de l'Agència Valenciana del Turisme, per la qual es publiquen les línies pressupostàries i imports globals màxims de la convocatòria d'ajudes dirigida a les entitats locals de la Comunitat Valenciana per a l'any 2010. [2010/3158]  
L'Agència Valenciana del Turisme va aprovar, en règim de tramitació anticipada, la Resolució de 23 de desembre de 2009, de la consellera de Turisme, com a presidenta de l'Agència Valenciana del Turisme, per la qual es convoquen les ajudes dirigides a les entitats locals de la Comunitat Valenciana per a l'any 2010 (DOCV 6.174 / 29.12.2009).   
L'esmentada Resolució arreplega en l'article 3 l'obligació de complir el que establix l'article 47.11 del Text Refós de la Llei d'Hisenda Pública de la Generalitat Valenciana, respecte a la inclusió en les convocatòries d'ajudes dels diferents departaments i organismes del Consell, de la línia o línies de subvenció que les financen, així com l'import global màxim destinat a estes.  
En compliment del que s'ha establit, és procedent donar publicitat mitjançant la present resolució a l'import global màxim i a les línies pressupostàries de les ajudes convocades en l'esmentada resolució, i per això, resolc:  
Primer. Imports màxims d'ajuda i línies pressupostàries  
L'import global màxim destinat a atendre les ajudes establides en la Resolució de 23 de desembre de 2009, de la consellera de Turisme, com a presidenta de l'Agència Valenciana del Turisme, per la qual es convoquen les ajudes de l'Agència Valenciana del Turisme dirigides a les entitats locals de la Comunitat Valenciana per a l'any 2010, és de 6.650.000 euros, distribuïts de la manera següent:   
Per als programes de l'annex I:  
- 50.000 euros amb càrrec a la línia pressupostària SE000969, del capítol IV, qualitat i medi ambient, dels Pressupostos de la Generalitat per al 2010, amb destinació a l'Agència Valenciana del Turisme.  
- 100.000 euros amb càrrec a la línia pressupostària SE000044, del capítol IV, assistència tècnica per a planificació turística, dels Pressupostos de la Generalitat per al 2010, amb destinació a l'Agència Valenciana del Turisme.  
- 1.500.000 euros amb càrrec a la línia pressupostària SE000048, del capítol VII, millora dels recursos turístics, dels Pressupostos de la Generalitat per al 2010, amb destinació a l'Agència Valenciana del Turisme.  
Per als programes de l'annex II:  
- 4.500.000 euros amb càrrec a la línia pressupostària SE000100, del capítol IV, compensació financera municipis turístics, dels Pressupostos de la Generalitat per al 2010, amb destinació a l'Agència Valenciana del Turisme.  
- 500.000 euros amb càrrec a la línia pressupostària SE000101, del capítol VII, Pla Millor. Municipis turístics, dels Pressupostos de la Generalitat per al 2010, amb destinació a l'Agència Valenciana del Turisme.  
Segon. Afectació de les dotacions  
Estes dotacions podran veure's afectades per les modificacions pressupostàries que al llarg de l'exercici es pogueren produir.   
La present resolució posa fi a la via administrativa i contra la qual pot interposar-se potestativament recurs de reposició davant de la consellera de Turisme, com a presidenta de l'Agència Valenciana del Turisme, en el termini d'un mes comptat des de l'endemà de la seua publicació, de conformitat amb el que disposen els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, o interposar-se recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos des de l'endemà de la seua publicació, conforme disposen els articles 25, 44 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
València, 11 de març de 2010.- La consellera de Turisme i presidenta de l'Agència Valenciana del Turisme: Belén Juste Picón.